Pühapäeval on lähiümbruse rahvaga kooriproov Euskirchenis ja järgmisel nädalalõpul suur laager  Annabergis. Eile saabunud kirjast selgus, et selle laagri lõppkontserdil peaks kõik olema rahvariides, aga mina ei osanud karta, et neid enne laulupidu vaja läheb, kuna kooril on uued vormipolod ja eelmine kontsert sai nendega tehtud. Alternatiiviks on "rahvariiete stiilis" väljanägemine või siis niisama pidulikum hele/tume riietus. Olen mõnedes asjades perfektsionist, ei tahaks ma laps A-ga seal ainsatena teiste vahel seista nagu "valged varesed" või "mustad lambad". Kuna rahvariideid ei ole ajaliselt ega  materjalipuudusel võimalik 10 päevaga valmistada ega ka mitte tellida, siis ma käin ja mõtlen, kuidas küll olemasolevatest vahenditest etnokostüüme tuletada. Nii, et endal oleks hea ning teistel kena vaadata, lisaks võiks need riided ka "jätkusuutlikud" olla. Kurat, oleks seda teadnud, oleks vähemalt sõled ja vööjupid eestist kaasa haaranud.